Imobilul Ambasadei României la Beirut, afectat de explozia catastrofală. Reacția oficialilor.
Ministerul Afacerilor Externe, prin Ambasada României în Republica Libaneză, s-a autosesizat în urma exploziilor de marţi, din zona portuară a oraşului Beirut. A întreprins demersuri pentru informaţii cu privire la cetăţenia şi identitatea persoanelor afectate. Imobilul Ambasadei a fost afectat.
MAE precizează ca imobilul Ambasadei României la Beirut a suferit avarii minore.Întreg personalul misiunii diplomatice este în afara oricărui pericol, susţine MAE."Până la acest moment, autorităţile locale nu au notificat ambasada cu privire la existenţa unor cetăţeni români printre persoanele afectate, iar la nivelul misiunii diplomatice nu au fost primite solicitări de asistenţă consulară", anunţă MAE.MAE precizează că cetăţenii români afectaţi pot solicita asistenţă consulară la numerele de telefon ale Ambasadei României la Beirut: 00961 5 924 849, 00961 5 920 432, 00961 5 920 452, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center în regim de urgenţă sau la numărul de telefon de urgenţă al misiunii diplomatice: 00961 76 775 503.MAE precizează că Ambasada României la Beirut continuă dialogul cu autorităţile locale, fiind pregătită să acorde asistenţă consulară, dacă situaţia o va impune.